දුම්රියේ ගමන් කිරීම සඳහා විශේෂ අවසර පත්‍ර ඉල්ලා 11,500 කට අධික පිරිසක් මාර්ගගත ක්‍රමය ඔස්සේ අයදුම්පත් යොමුකර තිබෙනවා.මේ අතර, රාජකාරී සඳහා පැමිණෙන ජනතාවට ප්‍රවාහන පහසුකම් සැලසීම සඳහා අදත් දිවයින පුරා බස් රථ 3,338 ක් යොදවා ඇති බවයි ලංකා ගමනාගමන මණ්ඩලයේ නියෝජ්‍ය සාමාන්‍යාධිකාරී ධාවන පණ්ඩුක ස්වර්ණහංස ප්‍රකාශ කළේ.බස් රථ තුළ මගීන් ගමන් කිරීමේදී කොරෝනා වෛරසයෙන් ආරක්ෂා වීම සම්බන්ධව හා සිදුවිය හැකි බලපෑම පිළිබඳව විද්‍යාත්මක කරුණු ආශ්‍රයෙන් පැහැදිලි කිරීමක් ලබාදෙන්නැයි මගී ප්‍රවාහන කළමනාකරණ අමාත්‍ය මහින්ද අමරවීර ප්‍රවාහන ක්ෂේත්‍රයට අදාළ විද්වතුන්ගෙන් ඉල්ලීමක් කර තිබෙනවා.